Lalla Lamia Al Solh

Gimbiya Lalla Lamia ta Maroko (Larabci; an haife  Lamia Al Solh, ranar 4 ga watan Agustan shekara ta alif 1937)  haifaffiyar kasar Lebanon ce daga dangin masarautar Maroko. Ita ce matar mamaci Yarima Moulay Abdallah na Maroko kuma mahaifiyar Gimbiya Lalla Zineb da Yarima Moulay Hicham da Moulay Ismail.

 Tarihin rayuwa 
An haife ta a Lebanon a ranar 4 ga watan Agustan shekara ta 1937, Lamia ita ce ta biyu cikin 'ya'ya mata biyar na Riad Al Solh, Firayim Ministan ƙasar. Lokacin da take 'yar shekara 14 a duniya, an kashe mahaifinta a wani hari da mambobin Jam'iyyar Socialist ta Siriya suka kai. Ta yi karatu a jami'ar La Sorbonne da ke birnin Paris kuma ta kammala karatu a 1959 ta samu digiri na farko a  harshen Faransanci da adabi.  

Ta yi aiki a matsayin jagora a  kungiyar Alaouite don inganta rayuwar makafi a Maroko (OAPAM) tun lokacin da aka kirkireshi a shekarar 1967. 

 Aure 
Lamia ta hadu da wanda zai zamo mijinta na gaba Yarima Moulay Abdallah a Paris a shekara ta 1957, yayin da take daliba a La Sorbonne. An masu baiko a Beirut a ranar 5 ga Nuwamba 1959. An yi daurin auren ne a Rabat, a ranar 9 ga Nuwamba 1961, a cikin bikin aure biyu tare da Latifa Amahzoune, amarya ta surukinta Sarki Hassan II. Bayan ta shiga cikin dangin sarauta, ta zamo Lalla Lamia kuma Hassan II ya ba ta taken Gimbiya da kuma taken Mai Girma. Sun sami 'ya'ya uku daga ta hanyar wannan aure:

 Yarima Moulay Hicham (4 Maris 1964);
 Gimbiya Lalla Zineb (1971);
 Yarima Moulay Ismail (1981).

 Take 

 4 ga Agustan 1937 - 9 ga Nuwamba 1961: Budurwa Lamia Al Solh
 9 Nuwamba 1961 - yanzu: Mai Girma Gimbiya Lalla Lamia

 Manazarta 

Rukuni:Rayayyun mutane
Rukuni:Haifaffun 1937